**О Д Г О В О Р**

на пратеничко прашање од пратеникот Живко Пејковски поставено

меѓу две седници на Собранието на Република Македонија

на 24 јуни 2009 година

Организацијата и реализацијата за прославата на големиот празник Илинден е во надлежност на Научно културните средби 10 дена Крушевска Република. Министерството за култура побара претседателот на советот на НКС 10 дена Крушевска Република д-р Панде Лазаревски да достави предлог национална програма за одбележување на 2 август и активностите врзани за село Смилево по повод годинашното одбележување на празникот Илинден.

Врз основа на одговорот кој беше доставен од НКС 10 дена Крушевска Република ве информирам дека село Смилево е дел од националната програма за одбележување на големиот празник Илинден. Имено на 01.08. 2009 година во 11.00 часот предвидено е да се положи свежо цвеќе на споменикот на Даме Груев, од каде делегацијата ќе се упати на посета на местото каде е одржан Смилевскиот конгрес.